
ประกาศเทศบาลตำบลท่าม่วง
เรื่อง หลักเกณฑ์และเงื่อนไขการติดตั้งป้ายโฆษณาในที่สาธารณะ
......................................................

		ด้วยคณะรัฐมนตรีได้มีมติ เมื่อวันที่ 8 มกราคม 25462 เรื่องมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ เพื่อเป็นการรักษาความสะอาดและความเป็นระเบียบเรียบร้อยของชุมชน โดยให้ความสำคัญกับการแก้ไขปัญหาการติดตั้งป้ายโฆษณาบนทางสาธารณะที่ทำให้บ้านเมืองดูไม่สะอาด และขาดความเป็นระเบียบเรียบร้อย อีกทั้งเพื่อความปลอดภัยของประชาชน
		เทศบาลตำบลท่าม่วง ในฐานะราชการส่วนท้องถิ่น มีอำนาจหน้าที่ในการรักษาความเป็นระเบียบเรียบร้อยและดูแลรักษาที่สาธารณะ ตามมาตรา 67 (2) แห่งพระราชบัญญัติสภาเทศบาลตำบลและเทศบาลตำบล     พ.ศ. 2537 แก้ไขเพิ่มเติม (บับที่ 7 ) พ.ศ.2562 มาตรา 16 (17) แห่งพระราชการบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 มาจรา 10 แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 แก้ไขเพิ่มเติม (บับที่ 5 ) พ.ศ.2558        จึงกำหนดหลักเกณฑ์และเงื่อนไขในการติดตั้งป้ายโฆษณาในที่สาธารณะ ในเขตพื้นที่เทศบาลตำบลท่าม่วง ดังนี้
	ข้อ 1 ห้ามมิให้ติดตั้งป้ายโฆษณาในที่สารณะเว้นแต่กรณี ดังนี้
		1.1 เป็นการติดตั้งในบริเวณหรือสถานที่ ที่เทศบาลตำบลท่าม่วง อนุญาตหรือจัดไว้ให้
		1.2 การติดตั้งป้ายบอกทางและป้ายบอกสถานที่ 
		1.3 การติดตั้งป้ายเพื่องานพระราชพิธี รัฐพิธีหรือการต้อนรับบุคคลสำคัญ
		1.4 การติดตั้งป้ายสำหรับงานจัดสร้างหรือซ่อมถนนและงานสาธารณูปโภคของส่วนราชการหน่วยงานของรัฐและรัฐวิสาหกิจ โดยให้รวมถึงการจัดสร้างหรือซ่อมที่ดำเนินการ โดยผู้รับจ้างของส่วนราชการหรือหน่วยงานของรัฐ
	ข้อ 2 การติดตั้งป้ายโฆษณาตามข้อ 1 จะต้องเป็นไปตามหลักเกณฑ์และเงื่อนไข ดังนี้
		2.1 ต้องเป็นป้ายที่มั่นคงแข็งแรงและไม่มีลักษณะที่น่าจะก่อให้เกิดอันตราย
		2.2 ไม่ปิดหรือบังเครื่องหมายหรือสัญญาณที่เกี่ยวข้องกับการจราจร
		2.3 ต้องติดตั้งที่ที่ไม่เป็นอุปสรรคแก่การจราจร
		2.4 ผู้ได้รับอนุญาตจะต้องรับผิดชอบต่อความเสียหายใดๆ ที่เกิดขึ้นอันเนื่องมาจากป้ายหรือจากการติดตั้ง หรือจากการรื้อถอนป้ายนั้น
		2.5 ข้อความและสภาพที่ใช้ต้องไม่ขัดต่อศิลธรรมอันดีงาม
2.6ป้ายที่ติดตั้งในที่สาธารณะ ต้องไม่มีลักษณะเป็น “อาคาร” ตามพระราชบัญญัติความคุม
อาคาร พ.ศ 2522
	ข้อ 3 การติดตั้งป้ายโฆษณาในบริเวณหรือสถานที่ เทศบาลตำบลท่าม่วงอนุญาตหรือจัดไว้ให้ ตามข้อ 1.1 จะต้องเป็นไปตามหลักเกณฑ์ เงื่อนไข ระยะเวลาและรูปแบบ ดังนี้
		3.1 มิให้ติดตั้งบริเวณดังนี้ เกาะกลางถนน ต้นไม้ สะพานลอยคนเดินข้ามรวมทั้งส่วนประกอบของสะพาน รั้งและแผงเหล็กริมถนน ป้ายจราจร และสัญญาณไฟจราจร ป้ายประกาสของทางราชการ รั้วหรือกำแพงหรือผนังอาคารของทางราชการ ศาลาที่พักผู้โดยสาร
		3.2 ต้องทำหนังสือเพื่อขออนุญาตต่อนายกเทศมนตรีตำบลท่าม่วง ล่วงหน้าไม่น้อยกว่า 7 วัน   และเมื่อครบกำหนดระยะเวลาที่ได้รับอนุญาตต้องจัดเก็บให้เสร็จสิ้นเรียบร้อยในเวลาไม่เกิน 3 วัน
		3.3 ต้องติดตั้งห่างจากพื้นทางเท้า ไม่น้อยกว่า 1 เมตร โดยกรณีวัสดุเป็นโครงไม้หรือแผ่นฟิวเจอร์บอร์ดต้องมีขนาดป้ายกว้างไม่เกิน 1 เมตร และสูงไม่เกิน 1.2 เมตร กรณีวัสดุเป็นผ้าหรือแบบธงต้องมีขนาดป้ายไม่เกิน 6.0 เมตร และสูงไม่เกิน 1.2 เมตร
		3.4 วิธีการติดตั้งจะต้องไม่กระทำโดยวิธีการทากาว หรือทาแป้งเปียก หรือ พ่นระบายสี ต้องไม่ติดลักษณะแขวนเป็นราว และต้องไม่กระทำการใดๆ ที่ก่อให้เกิดความเสียหายต่อพื้นผิวทางเท้าหรือผนัง
	ข้อ 4 การติดตั้งป้ายบอกทางและป้ายบอกสถานที่ ตามข้อ 1.2 ต้องได้รับอนุญาตจากนายเทศมนตรีตำบลท่าม่วงก่อน โดยนายกเทศมนตรีตำบลท่าม่วง อนุญาตให้เฉพาะป้ายบอกทางและบอกสถานที่ของทางราชการหน่วยงานของรัฐหรือรัฐวิสาหกิจ โรงพยาบาล สถานบันการศึกษา วัด หรือ ศาสนสถานอื่นเท่านั้น
	ข้อ 5 การติดตั้งป้ายสำหรับงานจัดสร้างหรือซ่อมแซมถนนหรืองานสาธารณูปโภคตามข้อ 1.4 ให้ติดตั้งได้ตามหลักเกณฑ์และเงื่อนไขที่เทศบาลท่าม่วง ได้ตกลงไว้กับส่วนราชการ หน่วยงานของรัฐหรือรัฐวิสาหกิจดังกล่าว
	ข้อ 6 หลักฐานและเอกสารที่ต้องเตรียมไป ผู้ยื่นคำขออนุญาตติดตั้งป้ายจะต้องจัดเตรียมเอกสารหลักฐานเพื่อประกอบการพิจารณา ดังนี้ 
		6.1 บัตรประจำตัวประชาชน
		6.2 สำเนาทะเบียนบ้านฉบับเจ้าบ้าน
		6.3 หนังสือยินยอม (กรณีไม่ใช่เจ้าของสถานที่)
	ข้อ 7 ป้ายโฆษณาที่มีขนาดเกิน 1 ตารางเมตร หรือมีน้ำหนักรวมทั้งโครงการสร้างเกินสิบกิโลกรัมติดตั้งไว้อย่างถาวร มีลักษณะเป็นอาคาร จะต้องปฏิบัติตามกฎหมายควบคุมอาคาร
	ข้อ 8 การอนุญาตติดตั้งป้ายโฆษณาชั่วคราว และป้ายนั้นทำด้วยผ้าหรือกระดาษซึ่งไม่เป็นอาคารตามพระราชบัญญัติควบคุมอาคาร พ.ศ. 2522 ให้ยื่นคำร้องขออนุญาตตามพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 โดยใช้คำร้องขออนุญาตทำการโฆษณาตามแบบ ร.ส.1 และยื่นที่สำนักงานปลัดเทศบาลตำบลท่าม่วง โดยแจ้งรายละเอียดเพื่อประกอบการพิจารณา ดังนี้ 
		8.1 ให้ยื่นคำขอรับอนุญาตก่อนกำหนดวันติดตั้งป้ายโฆษณาไม่น้อยกว่า 5 วัน
		8.2 ให้แจ้งวัตถุประสงค์ของการติดตั้ง สถานที่และจุดที่จะตั้งป้ายโฆษณาโดยละเอียด
		8.3 ให้แจ้งจำนวนป้ายโฆษณา ลักษณะ ขนาด และการยึดเหนี่ยวในการติดตั้งป้าย
		8.4 ให้แจ้งระยะเวลาการติดตั้งป้ายโฆษณาและการรื้อถอนหรือปลดออก
		8.5 ให้แจ้งข้อความหรือภาพโฆษณาโดยละเอียดและชัดเจน
		8.6 ในกรณีติตตั้งในที่ดินหรืออาคารของเอกชน ต้องมีหนังสือยินยอมจากเจ้าของสถานที่
		8.7 ข้อความหรือภาพที่จะโฆษณาต้องไม่ขัดต่อกฎหมายหรือศิลธรรมอันดีงาม
	ข้อ 9 ป้ายโฆษณาที่ติดใกล้สายไฟฟ้าต้องปฏิบัติตามหลังเกณฑ์ของการไฟฟ้าส่วนภูมิภาค
	ข้อ 10 ผู้ที่ได้รับอนุญาตต้องเขียนเลขที่และวันที่ของหนังสืออนุญาตของเทศบาลตำบลท่าม่วง แสดงไว้ที่ป้ายที่ได้รับอนุญาต
	ข้อ 11 ในกรณีที่สมควรปฏิบัติเป็นอย่างอื่นหรือไม่มีกำหนดไว้ในระเบียบนี้ ให้เสนอนายกเทศมนตรีตำบลท่าม่วง เพื่อสั่งการอนุญาตเป็นกรณีๆไป
	ข้อ 12 หากปรากฏว่าป้ายที่ติดตั้งในที่สาธารณะ ผู้ติดตั้งป้ายโฆษณาไม่ได้ดำเนินการขออนุญาตติดตั้ง เจ้าพนักงานท้องถิ่นมีอำนาจรื้อ ถอน ขูด ลบ หรือล้างข้อความหรือภาพนั้นเอง โดยคิดค่าใช้จ่ายผู้โฆษณาตามที่ได้จ่ายไปจริง
	ข้อ 13 ให้ผู้ขออนุญาตชำระค่าธรรมเนียมติดตั้งป้ายชั่วคราว ดังนี้
		13.1 ค่าธรรมเนียมป้ายกรณีที่เป็นการค้า ป้ายละ 200 บาท ระยะเวลาติดตั้งไม่เกิน 60 วัน
		13.2 ค่าธรรมเนียมป้ายกรณีที่ไม่เป็นทางการ ป้ายละ 100 บาท ระยะเวลาติดตั้งไม่เกิน 30 วัน
		13.3 กรณีโฆษณาประเภทใบปลิวโปรยในที่สาธารณะ จำนวน 500 แผ่น ต่อค่าธรรมเนียม 200 บาท 
	ข้อ 14 หากผู้ใดฝ่าฝืนหรือไม่ปฏิบัติตามระเบียบนี้ผู้นั้นจะมีความผิดและต้องรับโทษตามที่กำหนดไว้ใน         พระบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 แก้ไขเพิ่มเติม (ฉบับที่ 2)           พ.ศ.2560
จึงประกาศให้ทราบโดยทั่วกัน
 				ประกาศ ณ วันที่ 10 กุมภาพันธ์ พ.ศ.2568

(นายนิมิต สุทธิประภา)
       นายกเทศมนตรีตำบลท่าม่วง

ประกาศเทศบาลตำบลท่าม่วง
เรื่อง การดำเนินการตามมาตรการป้องกันและการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วน
......................................................

		ตามที่ สำนักงานส่งเสริมการปกครองส่วนท้องถิ่น ด่วนที่สุด ที่ มท 0504.6/ว 554 ลงวันที่ 11 กุมภาพันธ์ 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ในมาตรการเร่งด่วนและเพื่อให้การดำเนินการตามมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะเป็นไปด้วยความถูกต้อง เทศบาลตำบลท่าม่วง จึงได้กำหนดช่องทางประชาสัมพันธ์ ตามช่องทางดังนี้
1. แจ้งเบาะแสด้วยตนเองในวันและเวลาราชการ ได้ที่ เทศบาลตำบลท่าม่วง
2. ผ่านทางไปรษณีย์ ส่งมาที่ เทศบาลตำบลท่าม่วง 151 หมู่ที่ 4 ตำบลท่าม่วง อำเภอเสลภูมิ จังหวัดร้อยเอ็ด
3. โทร 043 - 665000 โทรสาร 043 – 3665000
4. เว็บไซต์ เทศบาลตำบลท่าม่วง เว็บไซด์ www.thamuang101 go.th
5. สื่อออนไลน์
เทศบาลตำบลท่าม่วง จึงขอประกาศการดำเนินการตามมาตรการป้องกันการเว้นการปฏิบัติหน้าที่การบังคับใช้กฎหมายเกี่ยวกับโฆษณาบนทางสาธารณะที่อยู่ในความรับผิดชอบของเทศบาลตำบลท่าม่วง รายละเอียดตามเอกสารที่แนบท้ายประกาศนี้
จึงประกาศให้ทราบโดยทั่วกัน
	ประกาศ ณ วันที่ 10 เดือน กุมภาพันธ์  พ.ศ. 2568

(นายนิมิต สุทธิประภา)
       นายกเทศมนตรีตำบลท่าม่วง


แนบท้ายประกาศ เทศบาลตำบลท่าม่วง
เรื่อง การบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วน โดยใช้มาตรการทางการบริหาร ดังต่อไปนี้
1. ให้องค์กรปกครองส่วนท้องถิ่นบังคับใช้กฎหมายเกี่ยวกับโฆษณา บนทางสาธารณะตามพระราชบัญญัติทางหลวง พ.ศ.2535 และที่แก้ไขเพิ่มเติม พระราชบัญญัติควบคุมอาคาร พ.ศ.2522 และที่แก้ไขเพิ่มเติม และพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม โดยการตรวจสอบการทำงานของเจ้าหน้าที่ในสังกัดตามสายการบังคับบัญชาในการกำกับดูแล เรื่องการติดป้ายโฆษณาบนทางสาธารณะหากเจ้าหน้าที่ที่กำกับดูแลเรื่องดังกล่าวละเลยหรือละเว้นการปฏิบัติหน้าที่หรือเรียกรับผลประโยชน์จากผู้ติดตั้งป้ายโฆษณา ให้ถือเป็นความผิดวินัยหรืออาญาตามแต่กรณี
2. ให้องค์กรปกครองส่วนท้องถิ่นจัดให้มีซ่องทางที่เหมาะสมสำหรับแจ้งเบาะแส ป้ายโฆษณา หรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย โดยใช้ระบบเทคโนโลยีสารสนเทศ หรือเครือข่ายสังคมออนไลน์รวมทั้งควรมีแนวทางการจัดการที่ชัดเจน และรายงานผลการดำเนินการ ภายหลังได้รับการแจ้งเบาะแสให้ประชาชนผู้แจ้งเบาะแสรับทราบด้วย
3. ในกรณีที่องค์กรปกครองส่วนท้องถิ่นจัดจ้าง ให้ภาคเอกชนดำเนินการจัดทำป้ายประชาสัมพันธ์หรือรณรงค์เพื่อประโยชน์สาธารณะ องค์กรปกครองส่วนท้องถิ่น ในจังหวัดควรกำหนดขนาดมาตรฐานของชื่อหรือสัญลักษณ์ของบริษัทเอกชนที่ปรากฏบนป้ายโฆษณา ให้สามารถมองเห็นได้อย่างเด่นชัดหรือดึงดูดความสนใจได้เทียบเท่ากับข้อความประชาสัมพันธ์ หรือข้อความรณรงค์ที่ปรากฏบนป้ายนั้นๆ เพื่อป้องกันการโฆษณาแอปแฝง
4. ให้องค์กรปกครองส่วนท้องถิ่นรวบรวมผลการดำเนินการ ตลอดจนปัญหาและอุปสรรคในการปฏิบัติงานและแจ้งข้อมูลให้กับจังหวัดและให้จังหวัดรายงานผลให้กรมส่งเสริมการปกครองส่วนท้องถิ่นทราบทุกๆ 3เดือน นับแต่ได้รับแจ้ง เพื่อนำมาพิจารณาปรับปรุงมาตรการป้องกันการละเว้น การปฏิบัติที่ในการบังคับใช้กฎหมายเกี่ยวกับป้ายโฆษณาบนทางสาธารณะให้บรรลุวัตถุประสงค์ของกฎหมายต่อไป

